Az előző részek tartalmából…
Will Trent?
Ava!
Tessék a számom. Ha esetleg nem lenne meg, vagy szükséged lenne rá, vagy csak úgy.
New Yorkba megyek néhány hétre.
Írok, ha visszajöttem. Talán megismételhetnénk.
Nem kell mindent komolyan venni.
Egyetértek. Nem kell mindent komolyan venni.
Nemrég ezt mondta nekem valaki… egy nő… valaki, és igaza lehet.
Ava? Nem ő az a „valaki/nő/valaki”?
Tudom, hogy lefeküdtél vele. De én nem ártom bele magam.
Eduardo, olvasd fel!
Üzenet Avától. „Szia, szexi, küldj egy szelfit!”
Egy pillanat.
Jaj, Will! Nem ilyen szelfiről beszél.
Te jó ég! Tényleg?
Később válaszolok neki.
Rendőrség, állj!
Nem engem keresnek!
- Nem csináltam semmit. - Igen?
Egy szemtanú látta elrohanni a helyszínről.
- Le van tartóztatva. - Nem én voltam. Nem én tettem. Nem én…
Nyugi!
Georgia állam…
NAPJAINKBAN
tíz órán belül sort kerít George Long halálraítélt kivégzésére.
Longot, aki ártatlannak vallotta magát, 2010-ben bűnösnek találták
az atlantai ingatlanfejlesztő, Thomas Kelly és neje, Marjorie megölésében.
Long, aki korábban fegyveres rablásért ült,
lelőtte Kellyéket egy félresikerült autólopás során.
További fontosabb híreink…
Hiába indultam előbb, a forgalom csak kifogott rajtam.
Jól nézel ki.
Köszi, te is.
- Minden oké? - Hát persze! Örülök, hogy itt vagy.
- Jól van. - Menjünk hozzád!
Most? Gondoltam, együtt vacsorázhatnánk. Foglaltam asztalt.
Ugyan már, Will. Hiányoztál.
Amúgy meg mikor csináltál utoljára valamit spontán?
Tegnap este fedél nélkül mikróztam meg a spagettit.
Értem, mire célzol. Csak utánad.
Hallgassuk meg a mi Sandra Jonesunkat Cobb megyéből, aki alig várja,
hogy többet eláruljon.
Milyen volt New York?
Nagyszerű. Vettem egy lattét 16 dollárért.
Szinte ingyen van, mi?
Ja. Veled mizu?
Betty új kutyasamponja grapefruit illatú.
Ez elég spontán, nem?
Mesélsz a baseballsapkás fickóról, aki követ?
Sosem láttam.
Jó, kiderítem magam, ki az.
Ne! Egész nap követett.
Oké. Itt balra!
Hé! Látja ezt a hölgyet? Nem jön be neki.
Ez nem az, aminek látszik.
A nevem Brett Fontaine. Nyugalmazott zsaru. Nézze meg a zsebem!
Igen.
New York-i rendőrség? Miért jött Atlantába?
Mert a barátja ellopott valamit Ron Moffitinótól,
és Ron Moffitino kéri vissza.
- Nem ismerek semmilyen Ron Moffitinót. - Hazudik, Ava Green.
Ron Moffitino egy lakberendező, és maga ellopta az urnáját!
Ne hajtogassák ezt a nevet!
Elloptál egy urnát?
Kinek az urnáját?
Meat Loafét.
- Az énekesét? - Énekes és színész,
más néven Marvin Lee Aday.
És Ron Moffitino éjfélre kéri vissza az urnát és a hamvait, különben…
Elég a teljes nevekből!
Ava, add oda a kedves úrnak az urnáját!
Úgy van.
Ez nem ilyen egyszerű.
Miért nem?
Várjunk, nincs magánál az urna?
Oké, nézze! Nem kell aggódnia, rendben?
Innen átveszem.
Visszaszerzem Ron urnáját, és ha nem tetszik neki valami, felkeres.
Oké. És hogy hívják?
- Will Trent különleges ügynök. - Oké, Will Trent különleges ügynök.
Megmondom Ron Moffitinónak, hogy maga és Ava Green…
Húzzon már el innen!
Megmagyarázom.
Alig várom.
Gyerünk! Szedje össze magát!
- Jól van. - Jöjjön!
Elnézést, Michael Ormewood nyomozót keresem. Sürgős.
Hali! Itt vagyok. Nem kell kiabálni. Segíthetek?
Maga intézkedett a George Long-ügyben.
- Igen? - És maga ki?
Joanne Drexel. George jogi csapatának tagja.
Mondja el nekik, amit nekem!
Mi folyik itt?
- Nem emlékszik rám? - Hát… Kéne?
Én vagyok a szemtanú.
- Azt mondtam, láttam George-ot. - Tovább! Beszéljen!
Hazudtam.
- Csak kitaláltam. - Mit akar ezzel mondani?
George Long ártatlan.
Kilenc óra múlva meghal. Meg kell akadályoznunk a kivégzését.
Elítélsz. Érzem rajtad.
Csak vannak kérdéseim, ennyi.
Ron Moffitino megbízott a hely fotózásával, amin dolgozott.
Gyanús alak, vissza kellett volna utasítanom.
De 1500 dolcsit fizetett. Hogy mondhattam volna nemet?
És tudod, mit? Ron átvágott.
Úgyhogy elloptad Meat Loaf hamvait?
Nem hagyhattam magam, oké?
- Az 1500 dolcsi egy havi lakbér. - A polgári bíróságról hallottál?
És te arról, hogy éld meg a pillanatot?
Ez vagyok én.
Lehet, hogy nem mindig könnyű, de sokkal élvezetesebb.
Felelősségteljes vagy. Lelkiismeretes. Kiszámítható.
Fogalmad sincs, milyen küszködni.
Hékás, álljon meg a menet! Egész életemben küszködtem.
Lopott szőnyeget árultam egy furgonból.
Csalással vészeltem át a sulit, és ami a legfontosabb,
nagy Meat Loaf-rajongó vagyok.
- Nem mondod! - Halál komoly.
Tudod, mit? Segítek neked.
- Hol van az urna? - Zaciba adtam.
Remek. Legalább tudjuk, hol van. Először is kell egy ATM.
Eduardo, kicsoda az a Meat Loaf?
- Énekes, színész. - Hazudtál!
Spíler kell? Itt vagyok. Tarts lépést!
…a Bat Out of Hell több mint 44 millió példányban kelt el világszerte,
és ez a történelem negyedik legjobb bestseller albuma.
Jól van, Harris, halljuk, mi történt valójában 15 éve!
Elugrottam kínai kajáért.
Épp mentem vissza a kocsimhoz,
amikor lövéseket hallottam a szemközti parkoló garázsból.
Le akartam lépni, amikor megjelent,
- és kérdezősködni kezdett… - Azt kérdeztem, látott-e valamit.
Azt mondta, George Longot látta kirohanni a garázsból, mintha menekülne.
Tudom, hazudtam.
Láttam őt. Láttam, de nem a garázsból jött ki.
Csak az utcán sétált.
Miért tette? Miért állított ilyet?
Kiabált velem, oké? Úgy csinált…
Ordított, a képembe mászott, és ijesztő volt…
Hé! Ezt fejezze be! Ne próbálja rám kenni, jó?
Pár nappal George letartóztatása után bejött.
- Azonosította. Akkor miért nem szólt? - Tudom! Mindennap eszembe jut, oké?
Csak annyira komolyra fordult. Sajnálom! Én csak…
Akarsz járni egyet?
Nem, jól vagyok.
Rendben, nézze! Még ha igazat is mond, túl részeg a vallomástételhez.
Amúgy nagyon kényelmes ez így magának. És ha csak kitalálta, miután leitatta?
Nem az atlantaiak intézik így a dolgokat?
Csak egy okot mondjon, miért higgyek neki!
Mert George Longot ki fogja végezni Georgia állam.
Sajnálom.
Hé! Nyugi, álljunk meg egy percre! Beszéljük meg!
A koronatanú hazudott.
Most mi a tervük?
Semmi! Longot elítélte az esküdtszék. Háromszor fellebbezett. Nem az én gondom.
Igen, tudom. Igazából sokat köszönhet neki.
Mit jelentsen ez?
Utánanéztem. Az elítélése után léptettek elő nyomozóvá.
Neki köszönheti a karrierjét.
Jól van, elég lesz. Végeztünk?
Persze. Megyek, benyújtok egy utolsó fellebbezést,
amit úgyis elvetnek, de ne legyenek álmatlan éjszakáik!
Ne ijesszen meg senkit hazafelé menet!
Jól vagy?
Látni akarom az aktákat.
- Urnás hölgy! - Jó napot!
Üdv újra itt!
Nagy hibát követtem el, amikor itt jártam. Nem gondolkodtam. Hülye vagyok.
Drágám, ne ostorozd magad! Helyrehozzuk.
A barátnőm eladta önnek Meat Loaf urnáját, és visszavásárolnám.
Bár segíthetnék! Úgy lecsaptak arra a szépségre, mint tyúk a takonyra.
Már el is adta?
El bizony. Feltettem a honlapra, és az egyik törzsvásárlóm felmarkolta.
New Yorkból is hívtak.
El sem hinné, mennyi pénzt ajánlottak az urnáért.
Bárcsak megtarthattam volna, de hát nehéz idők járnak, így…
Megmondaná a fickó nevét, aki megvette az urnát?
- Nem tehetem. - Hadd kérdezzem meg, maga rajongó?
Hivatalos Húsimádó vagyok.
Öregem, ha tudná! Nézze, nagyon kell ez az urna.
Meat Loaf nélkül ma nem lennék itt.
A szüleim egy New Haven-i koncerten találkoztak,
- a Toad's Place-ben. - Toad's Place.
- Egy darabka történelem. - Igen.
Melyik koncerten?
Dead Ringer. 1981 októbere.
Igazi klasszikus.
Az anyja mindig erről mesélt. Ugye?
- Igen. - Isten nyugosztalja!
Anyám egy bárban dolgozott.
Apám betért, vett egy italt, és a többi már történelem.
Apám végig ott loafrált anyám körül.
- Erre az anyja: „Meat keres?” - M-E-A-T.
- Keni-vágja! - Kapcsolt!
- Oké. Tetszik. Ez is jó. - Aha.
Na mit mond?
Csessze meg! Menthetetlen romantikus vagyok.
Murph Sancheznek hívják.
Ami azt illeti, ma este bulit tart.
Szuper! Jól hangzik.
Amúgy, maradjon köztünk, de ez a fickó néha egy igazi seggfej tud lenni.
Értettem, Húsimádó!
- Az én emberem! Minden jót! - Látogassuk meg Murph Sanchezt!
Óriási volt! És most belóghatunk egy buliba.
Tudja, mit? Parancsoljon!
Mindjárt gondoltam.
A volt pasid?
Minek nézel te engem?
Átnézted már ezeket?
- Nem, a jegyzőkönyvnél tartok. - Oké.
Hali! Épp egy burritóért indultam. Jössz?
Nem lehet. Hosszú éjszakám lesz.
Akkor megyek egyedül,
mert úgyis így halok meg. Egyedül, összetört szívvel.
George Long. Mi ez?
Maradj! Hasznodat vennénk.
Attól függ, mit csináltok.
Ellenőrzöm, bűnös-e, mielőtt kivégzik. A tanú visszavonta a vallomását.
Oké, szép kilátások.
- Röviden a lényeget! - Kellyék megölése előtt
George Long hat évet ült egy autómosó fegyveres kirablásáért.
Erőszakos bűnözői múlt, értem.
Letartóztatáskor egy köteg pénz volt nála,
amit a vád szerint Marjorie Kellytől lopott.
De az ujjlenyomatát a helyszínelők nem találták meg se a tárcáján, se a táskáján,
- se a kocsijukon. - És a gyilkos fegyver?
Sosem került elő.
Egy csomó közvetett bizonyíték. Ki dolgozott az ügyön?
Ernie Pyzeck.
Mr. Haza Kell Érnem.
Hé! Egy csomót tanultam tőle. Remek nyomozó volt.
Igen, csak mindig haza kellett érnie vacsorára.
Mit gondolsz, Angie?
Őszintén szólva sokaknak a bögyében volt az áldozat.
Tom Kelly, a nagy, gonosz ingatlanfejlesztő.
Ezt nézzétek! A boncolási jegyzőkönyv. Látjátok a törzsét?
- Horzsolások. - Az orvosszakértő azt mondta, egyhetesek.
Tegyük fel, hogy verekedett…
És az illető visszajött befejezni a munkát.
Megrugdosták. Talán egy bakanccsal.
Long kapcsolatban állt Kellyékkel?
Nem.
Személyes ügynek tűnik.
Miért nem említették a tárgyaláson?
Keresek valakit, aki közel állt Kellykhez, kitölteni a hézagokat.
És mennyi időnk van Long kivégzéséig?
Kevesebb, mint hét óra.
Húsz percük van.
Tím szamot eszem egy úriemberrel, akinek nincs gyereke, haja viszont igen.
Szuper. Nem tartjuk fel.
Tehát ön Tom Kelly asszisztense volt a gyilkosság idején?
Igen, több mint 10 évig.
Halottakról jót vagy semmit, de ő egy szemétláda volt.
Miről van szó?
Ellenőrizzük, hogy a jó fickót kaptuk-e el.
Rossz embert fogtak el?
Nem ma este végzik ki?
- Eléggé kicentizték. - Igen.
A gyilkosság idején
volt olyan lakó, aki különösképpen haragudott rá?
Nem is kevés. Állandóan volt olyan, akit Tom kirakott az otthonából.
- Folyamodott valamelyik tettlegességhez? - Igen. Emlékszem egyre.
Egy héttel a lövöldözés előtt.
A fickó berontott, mert kilakoltatták a barátnőjét.
A földre küldte Tomot, és rugdosni kezdte, aztán a biztonságiaknak kellett kivinniük.
Emlékszik a nevére?
A barátnője nevére?
Látta már azelőtt?
Ez 15 éve történt.
- Van erről feljegyzés? - Tom nem akarta feljelenteni.
A fickó azt mondogatta, hogy meg akarja ölni.
Nagyon elmérgesedett.
Ezt eszébe se jutott megemlíteni akkor Pyzeck nyomozónak vagy valakinek?
Senki sem kérdezte.
Murph Sanchez fehéreknek szóló partit rendez. Tökéletes.
Igen, jól van. Ne bonyolítsuk túl!
Megkeressük Murphöt, visszavásároljuk az urnát, aztán vacsizni viszlek.
Ki a bánat hívta magukat?
Kifelé a házamból!
Biztosan maga Murph.
Igen.
Sok nagylelkű barátjának egyike küldött minket ajándékba.
Feldobjuk a partit.
Bűvész vagyok, ő pedig a csodás asszisztensem, Ava.
Oké. Mutasson valamit! Nyűgözzön le!
- Az ön órája? - Ta-dam!
Nem is rossz.
Oké. Kápráztassák el őket!
De ha elrak valamit,
abból baj lesz.
Remek fickó.
Mikor tanultál meg bűvészkedni?
Van még pár trükk a tarsolyomban.
Az esküdtszékben mindenki azt mondta, hogy George bűnös.
Igen, igazad van.
A szemtanúnk egy volt elítéltre mutatott rá,
aki pont akkor hagyta el a garázst, amikor a gazdag házaspárt lepuffantották.
A tettesnél volt egy köteg pénz.
- Nem perdöntő bizonyíték, de meggyőző. - Igen, Pyzeck, de tanú nélkül mit sem ér.
Hé, Isten okkal rendelte úgy, hogy erre nézzen a szemünk.
Igen, csak… biztosra akarom tudni, hogy helyesen cselekedtem.
Helyesen cselekedtél. Nem te ítélted el a fickót.
Nem te ítélted el, és nem te döföd a tűt a karjába.
Ez nem a te gondod, Ormy. Engedd el!
Igyekszem.
Tudod, melyik ügyre gondolok?
Egyikre sem.
Tom Kelly asszisztense azt mondta, hogy egy héttel a gyilkosság előtt
valaki bejött az irodába, megdolgozta Tomot,
- és megfenyegette, hogy megöli. - Igen?
Igen.
Miért nem kérdezted ki?
Nem volt rá szükség. Már elkaptuk az emberünket.
Parancsnok, segíts!
Nem várhat holnapig?
Nem, George Longot négy óra múlva kivégzik,
és szerintem ártatlan.
A karrierem során dolgoztam pár főbenjáró ügyön. Nem egyszerű.
De új információk fényében a vád nem állja meg a helyét.
Időre van szükségem, hogy bizonyítékot szerezzek…
Nézd, ez nem ilyen egyszerű. Van egy rendszer…
Te jó ég! Unom, hogy mindenki a rendszert hibáztatja!
Képzeld, Amanda! Mi vagyunk a rendszer, oké?
Ha a rendszer szar, vagy a rendszer nem működik, az a mi sarunk.
Nem tudom, kinek képzeled magad,
hogy bejössz az irodámba, és felemeled a hangod.
De ez soha többé ne forduljon elő! Világosan beszéltem?
Igen.
Helyes.
Szóval, mire van szükséged?
Ők szívtak be, vagy én?
Ez egy csendes diszkó. Látod a fejhallgatókat?
Ugyanaz a lejátszólista szól rajtuk.
- Akkor miért suttogsz? - Nem tudom.
Szerinted mit hallgatnak?
Kiálts!
Mondd ki, el ne felejtsd!
„Shout” az Isley Brotherstől.
- Te vagy a világ legjobb nyomozója. - Köszi.
Az Meat Loaf urnája?
Igen! Az Meat Loaf urnája.
Remek.
Azt mondtam, most azonnal akarlak, je!
Nézd! Spontán vagyok.
Gyakran jársz ide?
- Kiálts! - Fogd fel lazán!
Kiálts!
Igen, látlak.
Kiálts!
Ó, je! Ne kiabálj! Majd mindjárt.
És most kiabálj!
Jól vagy?
Csodásan.
Itt a lehetőség.
Na, várjunk csak egy percet!
- Mit csinálsz? - Nem lopok.
Kifizetjük. Spontán vagyok, de lelkiismeretes.
- Nagyszerű. - Oké, megvan. Menjünk!
Murph Sanchez, 12 óránál.
- Nem tudom levenni róla a szemem. - Gyere!
Figyeld az urnát!
(Kiálts!) Kicsit halkabban (Kiálts!) Kicsit halkabban
(Kiálts!) Kicsit…
- Mi történik? - Passz.
(Kiálts!) Kicsit halkabban
Tegyék le az urnát de rögtön!
Murph! Megmagyarázom.
Mi van?
Fejhallgató. Megmagyarázom.
Kár a gőzért. Hívd a rendőrséget, édesem!
Kicsit hangosabban (Kiálts!) Kicsit hangosabban
El az útból! Mozgás! Mondom, félre!
- Fuss! Elintézem. - El az útból!
Kicsit hangosabban
Ne mozduljon, Houdini!
El az utamból! Próbálok…
Kicsit hangosabban Kicsit hangosabban
Ne csinálja ezt! Maga beteg. El az utamból! Mozgás! Azt mondtam, félre!
Nem hallanak.
- Siess, Will! - Ava, vigyázz!
Kérem az urnát, drága!
Ava, menjünk! Gyere!
Belerúgtam. Láttad?
- Igen. El kell tűnnünk. - Itt a taxink.
Mi? Hogyhogy?
Odabentről hívtam.
Hústorony kiszúrhatta a rendszámod a zálogosnál. Gyere!
Zseniális. Oké.
Oké.
Rendben, gyerünk, indítson!
Will…
Mi az?
Kérem, kössék be az övüket!
Oké, ez eszméletlen volt.
De mennyire!
- Elképesztő voltál. És annyira szexi. - Igen?
Köszönöm.
Hívd fel Ron Moffitinót, hogy visszaadod az urnát.
Imádom, amikor utasítgatsz.
Tényleg?
Klassz.
De komolyan, hozd a telefonod! Még nem ült el a vészhelyzet.
Igenis, uram.
Biztonsági öv, telefon, Moffitino. Most.
- Ezek az utolsók. - Add csak!
Hány embert lakoltatott ki a pali?
Négyszázhuszonötöt pár héttel a gyilkosság előtt.
Valami Amandától?
Beszélt a kormányzóval, de nem vennék rá mérget.
Kezdjünk el telefonálni!
Tehát a gyanúsítottunk egy bérlő pasija,
így csak azok a nők kellenek, akik szinglik voltak 2010-ben.
Ez csak játék a számokkal. Megoldjuk.
Oké, sínen vagyunk.
Ron a városban van, egy óra múlva találkozunk nálad.
Mit keres itt, ha ideküldte a nyomozót?
Egy pillanat.
Nem ismered őt?
Richie Hogan, a gengszter? De, ő a piláteszedzőm.
Nem. Hogy nyúltad le a tárcáját?
Zach Panskyvel nőttem fel. Rossz lakótárs, nagy tolvaj.
Miért bérel fel egy bűnözőt és egy zsarut ugyanarra a melóra?
Kíváncsi vagyok, van-e még egy játékos.
Még valaki, aki Meat Loaf hamvaira pályázik.
Ennek szűk egy óra múlva vége.
Szexeltél már önvezető kocsi hátsó ülésén?
Nem, még soha.
Csináljuk!
Figyelem, utasok!
Üljenek vissza a helyükre, és kössék be magukat!
- Helló? - Üdv, Mark vagyok.
Üljenek vissza a helyükre, és kössék be magukat!
Oké, meglesz. Bocsánat, Mark.
Ne kérj bocsánatot egy robottól!
Autófelügyeleti elemző vagyok egy tennessee-i call centernél,
és a kis pásztorórájukat ízléstelennek és szemérmetlennek találom.
Na már, csak csókolóztunk.
Tudom, mi az a csók. A szüleim is mindig ezt csinálják.
- Nem tudom, mit mondjak erre. - Oké.
Most már nem kell nézned.
- Mark! Mi folyik itt, Mark? - Kifelé!
Ez a viselkedés sérti a szerződési feltételeinket.
Micsoda? Ez nevetséges.
Nem tettünk semmi rosszat,
és mindketten felnőttek vagyunk, konszenzuális viszonyban, Mark.
- Kifelé! - Mindegy. Menjünk!
Jól van, legyen szép napjuk!
- Köszönöm, hogy velünk utaztak. - Fogd be!
Bevallom, a biztonsági övet tényleg kikapcsoltam, szóval…
Jaj, ne! Az urna az anyósülésen maradt.
- Mark, várj! - Meat Loaf!
Ezért kell mindig egy terv.
Hé! Hé, figyeljetek! Új nyomunk van.
Egy Christine nevű nő azzal hencegett, hogy a barátja verekedett Tommal.
Nem tudom a vezetéknevét, sem a lakása számát.
Jól van, egy Christine-t keresünk!
Felhívom Joanne-t. Ez segíthet a fellebbezésben.
Köszönöm, Christine, hogy időt szánt rám.
Igen. Én is. Köszönöm.
- Van hír a kormányzótól? - Elzárkózik.
Nincs jogalapja, amíg nincs konkrét bizonyíték, hogy más tette.
Tesznek rá, hogy nem ő tette?
Tizenöt éve tesznek rá.
Láttál már kivégzést?
Igen.
Az emberek úgy gondolták, a villamosszék túl brutális,
jobb a tű, mint a háziállatoknál.
Úgyhogy két fickó összeült, és lefirkantotta a formulát.
Se kutatómunka, se semmi, egy szalvéta hátuljára, 1977-ben, Oklahomában.
De azért jobb, nem?
Tízből nyolc rab a saját vérébe fullad bele.
Szó szerint ég a tüdejük.
Tudod, mi a szívbe markoló?
Beadják a nyugtatót.
Ellenőrzik, hogy hatott-e, ehhez kimondják a nevét.
És ha nincs válasz,
finoman megérintik a szempilláit.
Milyen gyengédek, nem?
Mintha…
Olyan, mint egy pillangó csókja.
Évek óta hozzájuk sem ért senki.
Aztán megcsípik a karját.
George Long.
Szempilla. Kar.
Majd leállítják a szívét.
Három óra maradt.
Megvan Christine. Nézzétek, ki a férje!
Vajon Harris kijózanodott?
Túllőttem a célon. Nem ismertem a szabályokat, most már igen.
Nem. Remélem, nem fizettetik ki a fuvart. Kérj visszatérítést! Térítsék meg!
Többé nem fordul elő. A szavamat adom.
Az ilyen viselkedés csak buszon megengedett.
Igen, teljesen igaza van.
Ava, nézd!
Rendben, oké, köszönöm. Nagyon köszönöm.
El sem hiszem.
- Öt csillag. - Köszönjük!
Ne! Csak ezt ne! Ugye csak képzelődöm?
Semmi gond. Nincs baj. Minden rendben. Nem olyan vészes.
Csak pillanatragasztó és egy karton cigaretta kell.
A hamu az hamu. Senki sem fogja látni a különbséget.
Ezért kell mindenkinek az urna.
Csukja be az ajtót! Csukja be!
Nyugalom, Ron Moffitino!
- Hol az urna? - Hol az 1500-am?
- Ne most, Ava! - Ide a pénzt!
- A pénzemet, Ron! - Maga egy tolvaj!
- Tolvaj? Maga meg egy csavargó! - Hé! Elég!
Összetörtük az urnát. Oké? Kutakodtam egy kicsit.
Meat Loaf hamvai az özvegyénél vannak.
- Nálunk van a smaragd, Ron. - Adja ide!
Kell az a smaragd, vagy megölnek.
Ki fogja megölni, mi? Ez a fickó?
Beszéljen, Ron, vagy megy a dutyiba.
Hogy került magához egy 250 ezret érő lopott kő?
Egy barátom odaadta, hogy vigyázzak rá neki, mielőtt elkapták.
Bajba keveredtem, és kellett egy kis pénz.
- Nyilvánvalóan. - Hadd mondja!
- Igen, csönd! - Ne tetézze!
Az ő oldalán állok.
Ismerek egy Briant. Ő intézi az ilyesmit a maffiának.
Megbeszéltük, hogy pár napra elutazunk, és az urnába tettem a smaragdot.
De aztán jött a kisasszony az enyves kezével.
Elkerülhető lett volna, ha kifizet.
Oda kell adnom nekik a smaragdot, vagy megölnek.
Hívja fel Briant!
Mondja, hogy áll az alku!
Meséljen a bátyjáról!
Patről?
Jó ember.
- Nős? - Igen.
A feleségével, Christine-nel régóta együtt vannak.
Ha meg akarja menteni George életét, el kell mondania az igazat.
- Mire céloz? - Gyerünk, Harris! Menni fog!
Christine-t kilakoltatták. Ami nem volt helyes.
Hogy egy gazdag még gazdagabb legyen.
Pat helyében én is ki lennék bukva.
Pat magával volt aznap délután?
Nem megy. Sajnálom. Nem megy.
Dehogynem. Okkal jött el az irodámhoz.
Tizenöt éven át hazudott a bátyjáért.
Ő élheti az életét. És maga?
Tudom, hogy ez belülről felemészti,
de csak úgy szabadulhat meg ettől, ha magáért teszi.
Étterembe mentünk.
Azt mondta, jól van. Tudtam, hogy hazudik.
Bementem kajáért, és láttam, ahogy…
berohant a parkoló garázsba.
Fegyver volt nála.
A lövések hallatán tudtam, hogy ő az. Nagyon sajnálom.
Oké.
Figyeljen! A fegyver nélkül nem menthetjük meg George-ot.
A bátyja megőrizte? Tudja, hol van?
Gyerünk, Harris, kifutunk az időből!
A házában van.
- A hűtő mögött. - Igen. Ez az!
- Rendőrség! Patrick Weber, kezeket fel! - Mi?
- Kifelé! - Gyerünk!
- Parancsunk van. - Mire?
Lássam a kezét! Gyerünk!
Jól van. Kezeket fel, Christine!
- Oké! - Minden rendben.
- Mi folyik itt? Nincs ott semmi! - Kezeket fel!
- Mi ez az egész? - Nem tudom. Nyugi!
- Mit keresnek itt? - Passz!
Mitchell! Hogy állunk odabent?
Megvan a fegyver! A hűtő mögött volt.
Az nem az enyém! Ügyvédet akarok!
Kaphat egyet. Letartóztatom Tom és Marjorie Kelly meggyilkolásáért.
Ne!
Hol van Ron?
Ne aggódjon Ron miatt. Nálam van a drágakő.
Jól néz ki, turmix.
A társam nem kedveli magát.
A társa az agyamra megy. Sőt, 50 lepedővel többet kéne kérnem.
- Ronnal megegyeztünk az árban. - Így van.
Akkor miért küldte ide bucit, hogy ellopja?
Nem bízom magában, Brian. Másoktól is kaptam ajánlatot.
Megvan a pénz?
Látni akarom a smaragdot.
Fáradjon be az irodámba!
Jók vagyunk?
Nyugalom! Nyugi!
Áll az alku?
Nem.
Ingyen viszem el.
- Megölni az idiótát! - Várjon! Hé, álljon meg!
- Szereti Meat Loafot? - Mit?
Meat Loafot, az énekest.
- Le a földre! - GBI!
Le a fegyvert!
Eldobni!
Le van tartóztatva, idióta.
A kormányzó még nem nyilatkozott a kivégzésről.
Alig egy óránk van. Miért húzzák az időt?
Kezükben a hatalom. Azt csinálnak, amit akarnak.
- Akárhogy is, jó munkát végeztünk. - Ez meg mit jelentsen?
Azt, hogy nem a mi kezünkben van.
Úgy tűnik, Longnak fogytán az ideje,
a csodában bízik, hogy az utolsó pillanatban elkerülje a kivégzést.
Fel kell vennem.
A kormányzó az? Joanne?
…és minden erőfeszítése ellenére…
A kivégzőterembe tartó rab
…George Long kifut az időből.
- Nincs hír a… - Tudom, hogy nem érdekel.
De büszke vagyok rád.
Újranyitották az ügyet Pat ellen.
Van jogalapunk.
George haza fog térni.
A legtöbben reggel kávéznak. Te meg mindent átrendezel.
Hogy lendületet kapj.
Mit gondolsz? Tágasabbá teszi a szobát, igaz?
Igen. De még milyen tágassá!
Vad éjszakánk volt, mi?
Istenem! Hogy tudsz így élni?
Nem is tudom.
Gyorsan belejöttél.
Jobb, ha megyek. Holnap Portugáliába utazom.
- Mennyi időre? - Csak pár hétre.
Remek. Épp elég idő arra, hogy a pulzusom helyreálljon.
Majd hívlak.
Tényleg?
Felelősségteljes és lelkiismeretes vagyok, és szeretem, ha van egy terv.
De ez is tetszik.
Jó móka. És kicsit veszélyes is.
Szóval igen, majd hívlak.
Oké.
A fenébe!
Hívnál nekem egy kocsit? Felfüggesztették a fiókomat.
Tudod, bármit megtennék a szerelemért, de…
ezt nem fogom.
- Hadd vigyelek haza! - Oké.
- Köszi. - Kösz.
- Jó étvágyat! - Meglesz.
Jaj, ne! Az túl édes. Nem, ez… Ez jobb.
Ja. Hova is gondoltam?
Szirupot akarok tenni a palacsintára, mikor ott a dzsem.
Ki ne szeretné a dzsemet?
Ajjaj!
Kóstold meg!
Életeket változtatsz meg, amerre jársz.
Valakinek muszáj.
Igen, de nem teszik. Te törődsz az emberekkel.
Ez a munkám.
Tudod, amikor rendőr lettem,
a Pyzeck-féle fickók vettek a szárnyaik alá.
Úgy láttam, már kitaposták az utat.
Megoldasz egy ügyet, legurítod az ötödiket, és másnap ismét.
Nem kötődsz senkihez, nem viszed haza a munkát,
csak haladsz előre.
Most jövök rá, hogy ezt nem azért teszed, mert erős vagy.
Nem is azért, mert kemény vagy.
Hanem gyengeségből.
Mi az? Dzsemes az arcom?
Nem.
Csak más vagy, mint hittem.
A feliratot fordította: Vig Mihály